pouk na daljavo

**Glasbena umetnost, 5. razred** (GUM 5 06)

5. maja 2020

**Ponavljanje in utrjevanje**

 *Spoštovani učenci!*

*Prvi teden v maju bomo utrjevali svoje znanje, saj vas bom moral od 10. maja dalje oceniti. O poteku ocenjevanja vas bom še obvestil, bo pa treba znati odgovoriti na vse, kar smo delali v tem šolskem letu. Torej imena not, solmizacijski zlogi, notne vrednosti, pavze, imena zvišanih in znižanih not, taktovski načini in osnovna teme iz našega učbenika. Sledeča vprašanja naj bodo v pomoč.*

1. **Kaj posebnega in hkrati tragičnega se je zgodilo v življenju Ludwiga van Beethovna?**

V tridesetih letih življenja je začel izgubljati sluh in se je bal, da se ne bo mogel več ukvarjati z glasbo.

1. **Kdo izvaja slovensko popevko Dan Ljubezni?**

Izvaja jo ansambel Pepel in kri, ki nas je leta 1975 predstavljal na evrovizijskem tekmovanju popevk.

1. **Kako ugotovimo, kje v skladbi je DO?**

Tako, da pogledamo na začetek skladbe, katera nota je v kvadratku.

1. **Na koliko načinov lahko zapišemo osminke?**

Na dva načina: z zastavicami, ali pa jih povežemo s prečko.

1. **Ali to velja tudi za polovinke?**

Ne, ker polovinke nimajo na prečk ne zastavic.

1. **Kaj nas zanima, če sprašujemo, kakšna je notna vrednost določene note?**

Zanima nas njena dolžina.

1. **Ali je ključ na začetku skladbe obvezen?**

Ne, potrebujemo ga samo, če želimo izvedeti višino not. Za inštrumente, ki nimajo tonske višine, ga ne rabimo. ­

1. **Naštej nekatere inštrumente, ki nimajo tonske višine!**

Veliki boben, mali boben, triangel, gong, palčke, zvončki…

1. **V katero družino glasbil spadajo našteti inštrumenti, ki jim ne moremo določiti višine?**

Spadajo v družino tolkal.

1. **Ali to pomeni, da nobenemu tolkalu ne moremo določiti tonske višine?**

Ne, nekaterim tolkalom jo lahko določimo, npr. ksilofon, vibrafon, marimba, metalofon, timpani, zvonovi …

1. **Kaj nam povesta številki, ki sta v obliki ulomka napisani takoj za ključem na začetku skladbe?**

Povesta nam, kakšen je taktovski način. Zgornja številka pove, koliko dob mora biti v vsakem taktu, spodnja pa, kaj je doba.

1. **Kdo je Marjan Kozina?**

Slovenski skladatelj, ki je bil rojen v Novem mestu in je v svojih delih opeval Belo krajino. Po njem se imenuje velika dvorana Slovenske filharmonije.

1. **Če nam pri pisanju not teh pet črt, ki so v sodobnem notnem črtovju, ne zadostuje,** **kaj naredimo in kako to imenujemo?**

Vpišemo toliko malih črtic, kolikor je logično glede na oddaljenost tona, ki ga želimo zapisati. Te črtice, ki jih delamo za vsako noto posebej, imenujemo pomožne črte.

1. **Kakšna je lahko rešitev, če bi note zapisovali tako visoko ali nizko, da bi morali skoraj pri vsaki noti uporabljati pomožne črte, zaradi česar bi notna partitura postala nepregledna?**

Rešitev bi bila ta, da bi zamenjali ključ tako, da bi se s tem izognili pisanju pomožnih črt.

1. **Kako strokovno rečemo zbiranju, zapisovanju in izvajanju ljudske glasbe in plesov?**

Temu rečemo folklora.